У С Т А В

на Народно читалище”Хр.Г.Данов -1904 г”.

* гр. Пловдив,Община Пловдив,Област Пловдивска

приет от Общо събрание, състояло се на 23.03.2010 г.

Общи положения

Чл.1/ал1/ Народно читалище”Хр.Г.Данов”-1904 г. е юридическо лице с нестопанска цел,регистрирано сьгласно разпоредбите на

Закона за народните читалища и Закона за юридическите лица с нестопанска цел.

/2/ С този устав,съобразен със Закона на Народните читалища,ДВ,бр.42 от 5 юни 2009 г.се уреждат основните положения на вътрешнонормативната уредба на читалището,в зависимост от условията,при които се развива неговата народополезна дейност.

/.3./ Народно читалище”Хр.Г.Данов”-1904 г.-гр.Пловдив е:

традициоонно самоуправляващо се българско културно-просветно сдружение в гр.Пловдив,което изпълнява и държавни културно-просветни задачи.В неговата дейност могат да участвуват физически лица без оглед на ограничения на възраст и пол,политически и религиозни възгледи и етническо самосъзнание.

/4/ НЧ”Хр.Г.Данов-1904 г”-гр.Пловдив поддържа най-тесни връзки и сътрудничество с местната власт,съобразява своята дейност със стратегията на Общината в областта на културата и участвува активно в организацията и провеждането на Общински културно-просветни изяви.

/5/ НЧ”Хр.Г.Данов-1904 г”-гр.Пловдив провежда дейността си във взаимодействие с учебните заведения,културните организации и институти,църквата,обществените и стопански организации и фирми,които извършват и подпомагат културната дейност на града.

Наименование

Чл.2/1/ Читалището осъществява дейността си под наименованието

Народно читалище”Хр.Г.Данов-1904 г.”-гр.Пловдив

/2/ Всяко писмено изявление от името на читалището трябва да съдържа неговоно наименование,годината на първоначалното създаване,седалище,адрес,данни за регистрацията,включително БУЛСТАТ номер.

Седалище и адрес

Чл.3./1/ на Народно читалище”Хр.Г.Данов-1904 г.” е гр.Пловдив-4000,а адресът на неговото управление е:бул”Шести септември”№128 ,

район Централен.

Цели

Чл.4.Основните цели на читалището са да задоволява потребностите на гражданите свързани с :

1.развива и обогатява културния живот,социалната и образователна дейност в гр.Пловдив,район Централен,където осъществява дейността си.

2.запазва обичаите и традициите на българския народ.

3.разширява знанията на гражданите и приобщаването им към ценностите и постиженията на науката,изкуството и културата.

4.възпитава в дух на демократизъм,родолюбие и общочовешка нравственост.

5.възпитава и утвърждава националното самосъзнание.

6.осигурява дастъп до информация.

7.предоставя социални и информационни услуги.

Чл.5./1/ За постигане на тези цели читалището извършва основни дейности,като:

1.урежда и поддържа общодостъпна библиотека с читалня,създава и поддържа електронна информационна мрежа.

2.развива и подпомага любителското творчество.

3.организира школи по изкуства,кръжоци,клубове,курсове,празненства,концерти,изложби,

чествания и младежки дейности.

4.предоставя компютърни и интернет услуги.

5.разработва и реализира проекти,насочени към разширяване на знанията,към ценностите и постиженията на науката,изкуството и културата,към запазване на обичаите и традициите на българския народ и

други,съответствуващи на целите и задачите на читалището.

6.развива и утвърждава духовните ценности и гражданското общество.

7.подпомага социално слаби,инвалиди или лица,нуждаещи си от

грижи.

8.подпомага социалната интеграция на лица в неравностойно положение.

/2/Читалище”Хр.Г.Данов-1904 г”може да се сдружава с други читалища за постигане на своите цели, за провеждане на съвместни дейности и инициативи като запазва своето самоуправление.

Членство

Чл.6./1/ Членовете на читалището са индивидуални,колективни и почетни дееспособни физически лица.

/2/Индивидуалните членове са български граждани.Те са действителни и спомагателни.

1.действителните членове са лица,навършили 18 години,които участвуват в дейността на читалището,редовно плащат членския си внос,имат право да избират и да бъдат избирани и са дали устно съгласие да бъдат членове на читалището.

2.спомагателни членове са лица до 18 години,които нямат право да избират и да бъдат избирани и имат съвещателен глас.

/3/ Колективните членове съдействат за осъществяване целите на читалището,подпомагат дейностите,поддържането и обогатяването на материалната база.Колективните членове могат да бъдат:

1.професионални организации,

2.стопански организации,

3.търговски дружества ,

4.кооперации и сдружения,

5.културно-просветни и любителски клубове и творчески колективи.

/4/ Почетни членове могат да бъдат и чужди граждани със заслуги към читалището.

Чл.7.Не магат да бъдат членове и да бъдат избирани в органите на управление на читалището лица,които са осъждани на лишаване от свобода за умишлени престъпления от общ характер.

Придобиване на членство

Чл.8./1/Членството в читалището е доброволно.

/2/ За член на читалището се счита всеки,който е платил членския си внос и участвува във формите на дейност на читалището.

/3/Членовете на читалището са длъжни да спазват Устава,да опазват имуществото на читалището и да не уронват авторитета на органите на управление на читалището.

Прекратяване на членство

Чл.9. Прекратяване на членство:

1.по собствено желание чрез устен отказ от участие в дейността на читалището.

2.при неплащане на членски внос по-дълъг от две години.

3.при неспазване на устава и уронване на доброто име на читалището.

4.при смърт.

Органи на управление

Чл.10.Органи на управление са Общото събрание,настоятелството и проверителната комисия.

Чл.11./1/ Върховен орган на читалището и Общото събрание.

/2/Общото събрание на читалището се състои от всички членове на читалището,имащи право на глас.

Компетентност на общото събрание

Чл.12./1/Общото събрание:

1.изменя и допълва устава,

2.избира и освобождава членове на настоятелството,

проверителната комисия и председателя

3.приема вътрешни актове,необходими за организацията на читалището.

4.изключва членове на читалището,

5.определя основни насоки на дейността на читалището.

6.взема решения за членуване или за прекратяване на членството в читалището,

7.приема бюджета на читалището,

8.определя размера на годишния членски внос на членовете,

9.отнема решения на органите на читалището,

10.взема решения за откриване на клонове на читалището след съгласуване с Общината,

11.взема решение за прекратяване на читалището,

12.взема решение за отнасяне до съда на незаконосъобразни действия на ръководството или отделни читалищни членове,

/2/Решенията на Общото събрание са задължителни за другите органи на читалището.

Свикване

Ч13./1/ Редовно общо събрание на читалището се свиква от настоятелството веднъж годишно.

/2/ Извънредно общо събрание се свиква по решение на настоятелството,по искане на проверителната комисия или на една трета от членовете на читалището с право на глас.При отказ на настоятелството да свика извънредно общо събрание,до 15 дни от постъпване на искането,проверителната комисия или една трета от членовете на читалището с право на глас,свикват извънредно общо събрание от свое име.

Право на сведение

Чл.14.Поканата за събрание съдържа дневен ред,дата,час,място на провеждане и кой го свиква.Тя трябва да бъде получена или връчена не по-късно от седем зни преди датата на провеждането.В същия срок на вратата на читалището и на други общодостъпни места,където е дейността на читалището,се поставя покана за събранието.

Кворум

Чл.15./1/Общото събрание е законно,ако присъствуват на-малко половината от имащи право на глас членове на читалището.При липса на кворум събранието се отлага с един час.Тогава събранието е законно,ако на него присъстват не по-малко от една трета от членовете при редовно общо събрание. При липса на кворум и при този случай,събранието се насрочва за друга дата,но не по-рано от една седмица.Тогава събранието е законно,колкото и членове да се явят.При извънредно общо събрание, събранието е законно когато на него присъствуват не по-малко от половината плюс един от членовете.

Гласуване

Чл.16.При гласуване всеки действителен член на читалището има право на един глас.Колективните членове имат право на един глас.

Решения

Чл.17./1/Решенията по чл.12 ал1 т1,4,10,11 и 12 се вземат с мнозинство най-малко две трети от всички членове.Останалите решения се вземат с мнозинство повече от половината от присъстващите членове.

Протокол

Чл.18./1/За всяко заседание на Общото събрание се води протокол,който се заверява от председателстващия събранието и лицето,изготвило протокола,които отговарят за верността на съдържанието му.

/2/ Протоколът и писмените материали по свикването и провеждането на Общото събрание се комплектуват в папка.

Контрол

Чл.19./1/ Две трети от членовете на общото събрание на читалището могат да предявят иск пред окръжния съд за отмяна на решение на общото събрание,ако то противоречи на закона или устава.

/2/Искът се предявява в едномесечен срок от узнаването на решението,но не по-късно от една година от датата на вземане на решението.

/3/Прокурорьт може да иска от окръжния съд да отмени решение на общото събрание,което противоречи на закона или устава в едномесечен срок от узнаване на решението,но не по-късно от една година от датата на вземане на решението.

Настоятелство

Чл.20./1/Изпълнителен орган на читалището е настоятелството,което се състои на-малко от трима членове.

Мандат

Чл.21.Настоятелството се избира за срок от три години като неговите членове могат да бъдат преизбирани неограничено.Същите да нямат роднински връзки по права и съребрена линия до четвърта степен.

Правомощия

Чл.22.Настоятелството :

1.свиква Общо събрание

2. осигурява изпълнението на решенията на общото събрание

3. подготвя и внася в общото събрание отчета за дейността на читалището

4.подготвя и внася в общото събрание проект за бюджет и утвърждава щата му.

5.назначава секретаря на читалището и утвърждава длъжностната му характеристика

6.предлага годишен членски внос

Заседания

Чл.23.Заседание на Настоятелството се свиква от председателя на читалището не по-рядко от три пъти годишно,както и по искане на всеки от неговите членове.Ака председателят не свика заседание в седмичен срок от искането,такова се свиква от всеки от заинтересуваните членове.

Чл.24./1/Заседанието е редовно,ако на него присъствуват повече от половината от членовете на настоятелството.

/2/Редовно решение може да бъде взето и без да се провежда заседание,ако протоколът за това бъде подписан без забележки и възражения от всички членове на настоятелството.

Чл.25.Заседанията се ръководят от председателя или секретаря на читалището.

Решения

Чл.26.Настоятелството взема решение с мнозинство повече от половината на членовете си.

Отговорност на членовете на Настоятелството

Чл.27. Членовете на Настоятелството носят солидарна отговорност за действията си,увреждащи имуществото и интересите на читалището

Председателят на настоятелството

Чл.28.Председателят на настоятелството представлява читалището и се избира от общото събрание за срок от три години като може да се преизбира неограничено.

1.Председателят организира дейността на читалището,съобразно закона,устава и решенията на общото събрание,

2.представлява читалището,

3.свиква и ръководи заседанията на настоятелството,

4.сключва и прекратява трудовите договори със служителите,съобразно бюджета и въз основа решение на настоятелството

Секретарят на читалището

Чл.29.Секретарят представлява читалището заедно и поотделно с председателя.

1.влиза по право в Настоятелството на читалището

2.организира изпълнението на решенията на настоятелството,включително решенията за изпълнение на бюджета.

3.организира текущата основна и допълнителна дейност

4.отговаря за работата на щатния и хонорувания персонал

5.секретарят не може да е в роднински връзки с членовете на настоятелството и на проверителната комисия по права и по съребрена линия да четвърта степен както и да бъде съпруг/съпруга на председателя на читалището.

Проверителната комисия

Чл.30./1/Проверителната комисия се състои най-малко от трима членове избрани за срок от три години като могат да се преизбират неограничено.

/2/Проверителната комисия осъществява контрол по спазване на закона,устава и решенията на общото събрание.

/3/ Членовете на проверителната комисия не могат да бъдат лица,които са в трудовоправни отношения с читалището и да са роднини на членове на настоятелството,на председателя или секретаря по права линия,съпрузи,братя,сестри и роднини по сватовство от първа степен.

Имущество

Чл31./1/Имуществото на читалището се състои от правото на собственост и от други вещни права върху движимо и недвижимо имущество,вземания,други права,регламентирани от закона.

/2/На читалището по реда на закона за държавната собственост и Закона за общинската собственост се отстъпва безвъзмездно право на ползуване върху сградите и другите недвижими имоти,предоставени им до влизане в сила на ЗЗН от 2009 г.

/3/Читалището безплатно получава за ползуване 50 декара земя от общински поземлен фонд,ако има такъв.

Източници на средства

Чл.32./1/Читалището набира средства от следните източници:

1.членски внос,

2.културно-просветна и информационна дейност,

3.субсидия от държавния и общинските бюджети,

4.наеми от движимо и недвижимо имущество,

5.дарения и завещания,

6.стопанска дейност

7.други приходи

/2/ Приходите на чителището се влагат по банкова сметка на читалището и се изразходват в съответствие с неговия бюджет.

/3/ Сумите от дарения се изразходват според волята на дарителите или по решение на настоятелството ако няма волеизявление.

/4/Читалищното настоятелство награждава парично и материално проявили се читалищни служители и изявени членове,допринесли за обогатяване на дейността на читалището.

Стопанска дейност

Чл.33. Читалище”Хр.Г.Данов-1904 г” може да развива и допълнителна стопанска дейност,свързана с предмета на основната дейност на читалището,в съответствие с действащото законодателство,като използува приходите от нея за постигане на определените в устава цели.Читалището не разпределя печалба.

Разходване на имуществото

Чл.34.Читалище”Хр.Г.Данов-1904 г” няма право да предоставя собствено или ползувано имущество,възмездно или безвъзмездно:

1.за хазартни игри и нощни заведения,

2.за дейност на нерегистрирани по Закона за вероизповеданията религиозни общности и юридически лица с нестопанска цел на такива общности

3.за постоянно ползуване от политически партии и организации

4.на председателя,секретаря,членове на настоятелството и проверителната комисия и на членове на техните семейства..

Ежегоден контрол

Чл.35./1/ Читалищното настоятелство изготвя годишен отчет за приходите и разходите.

/2/ Предоставя отчет за изразходваните средства от бюджета в Община Пловдив

/3/Председателят в срок до 10 ноември представя на кмета на Община Пловдив предложение за дейността на читалището през следващата година.

/4/ Председателят представя ежегодно до 31 март пред кмета на Община Пловдив и Общинския съвет доклад за осъществените читалищни дейности в изпълнение на програмата за изразходваните от бюджета средства през предходната година.

/5/ Счетоводната отчетност се води в пълно съответствие със Закона на счетоводството и подзаконовите документи по нея.

Прекратяване

Чл.36./1/ Читалището може да бъде прекратено по решение на Общото събрание,вписано в регистъра на окръжен съд.То може да бъде прекратено с ликвидация или по решение на окръжен съд,ако:

1.дейността му противоречи на закона,устава и добрите нрави,

2.имуществото му не се използува според целите и предмета на дейност на читалището,

3.налице е трайна невъзможност на читалището да действа или не развива дейност за период от две години,

4.не е учредено по законовия ред,

5.обявено е в несъстоятелност.

/2/ Прекратяването на читалището по решение на окръжния съд може да бъде постановено по искане на прокурора,направено самостоятелно или след подаден сигнал от министъра на културата.

/3/ Прекратяването на читалището по искане на прокурора /се вписва служебно.

Преходни и заключителни разпоредби

1. Този Устав /промените и допълненията на устава от..10.април .1997 г.,

които се налагат вследствие на промените и допълненията на Закона на Народните читалища от 5 юни 2009 гДВ бр-42 от 2009 г/ е приет на Общо събрание на членовете на читалището проведено на 23.03.2010 г.в гр.Пловдив.

2.Печатът на читалището е кръгъл с надпис:

Народно читалище”Хр.Г.Данов-1904 г.”

3.Празникът на читалището е 24 май-ден на славянската писменост и на българската просвета и култура.

4.За неуредените в този Устав случаи,както и относно тълкуването и прилагането на неговите разпоредби се прилагат разпоредбите на Закона за народните читалища-изм.ДВ.бр.42 от 5 юни 2009 г.и разпоредбите на Закона за юридическите лица с нестопанска цел.

Този нов Устав е приет на редовно общо събрание на читалището,проведено на 23.03.2010 г.и отменя Устава на читалището от 10.ІV.1997 г.

Настоятелство: Председател:.

Боян Станоев/.............................

Членове:.

Мария Георгиева.................................

Евгения Тагарева................................

Емил Стоицов.....................................

Сабина Велева ...................................

Списъчен състав на настоятелството:

1.Боян Александров Станоев-председател

2.Мария Иванова Георгиева -секретар

3.Евгения Тагарева Стоева -член

4.Сабина Василева Велева- член

5. Емил Борисов Стоицов -член

Списъчен състав на Проверителната комисия

1.Стефан Христов Кацаров-председател

2.Валентина Асенова Недева-член

3.Анна Петрова Илиева-член

Народно Читалище”Хр.Г.Данов -1904 г”

О Т Ч Е Т 2019 г

През периода читалището е привлекателен културно-информационен център за своите ползватели от всички възрастови групи.

Основната ни задача е да съхраняваме националното културно наследство и родова памет,да привличаме младите и обществено ангажирани хора,осигурявайки условия за творческа изява и достъп до знание.

Библиотека

Библиотечната дейност е една от основните функции на читалището,съгласно чл.3 ал2 т.1 от закона за народните читалища.Тя е част от библиотечната мрежа на фондация”Глобални библиотеки в България”,като на първо място е насърчаване на информационната грамотност и равния достъп до всички форми на дейност.

Съобразявайки се с читателските търсения,през отчетния период се стремихме да доставим най-актуалните заглавия от книжния пазар.

Набавяхме предимно художествена литература,тъй като читателското търсене е най активно.

Тук е мястото да споменем,че нарастна значително количеството на набавените книги като дар.Голяма част от тях са от лични колекции на граждани,които библиотекарите използуваха разумно,заменяйки захабени томове,подготвени за отчисление като физически изхабени.

През 2019 г. библиотеката спечели и двете сесии по проект на Министерство на културата”Българските библиотеки-съвременни центрове за четене и информираност”.

Така фондът на библиотеката се обогати със 170 библиотечни единици повечето от български автори и научнопопулярна литература на обща стойност 1888 лв.

РАЗПРЕДЕЛЕНИЕ НА ПОСТЪПЛЕНИЯТА СПОРЕД НАЧИНА НА НАБАВЯНЕ НА

БИБЛИОТЕЧНИТЕ ДОКУМЕНТИ

Покупка 339 за 3556.34лв/със собствени средства/

Дар 143 за 2275.27 лв.

Общо: 482 за 5831.61 лв.

Библиотеката ни обслужва население от 10000 души.Привлекателната база и комплектуването на нови заглавия от книжния пазар привличат граждани и от други по-далечни райони на града,за което не правим отказ да станат наши читатели.

Предоставяме на място и за домашен прочит средните периодични издания:

Сп”Съвременник”,”Осем”,”Здравен журнал”,”Журнал за жената”,в-ците”Марица”,”168 часа”,”Минаха години”.

ЧИТАТЕЛИ -422

Заети библиотечни документи от читатели- общо: 15777.

Посещенията са: в читалня – 942

В заемна - 4200

Направени са общо 59 СПРАВКИ / устни-52 и тематични-7/.

БЕСЕДИ по ББЗ

1.Екскурзия в библиотеката пред ученици от 1 а и 1 б клас на ОУ”Д-р Б.Берон”

2.Запознаване с библиотеката и книгата.Молба на книгата.

/ Пред деца от 4 група на ДГ”Зора”. / -

3.Запознаване с правилата за ползуване на библиотеката.

Илюстрациите в книгата.Избор на книги/пред у-ци от 2 клас „П.берон”/

4.За книгата и библиотеката.Първи знания:научнопопулярна и художествена литература. С ученици от 4 клас на ОУ”Д-р П.Берон” с класен ръководител г-жа Ганева.

5.Как да четем книги.Водене на дневник.Пред ученици от 4 б клас на ОУ”К.Честеменски” с класен ръководител г-жа Делова.

Много добра е връзката на библиотеката с училище”Д-р П.Берон” и ЧУ”Класик”,дължащо се на добрите взаймоотношения библиотекар и преподаватели.За това изключително има принос Надка Ибушева,която с професионализма и задълбочените си познания провокира интереса на децата и предизвиква активното им участие в дадения момент.

Пространството в библиотеката е и място за разнообразни инициативи и събития-срещи с автори,открити уроци,изложби,концертни изяви,маратон на четенето и др.

Всички събития се популяризираха в интернет пространството чрез снимков материал с кратка анотация/което бе грижа на библиотекарката Светлана Пенкова/.

КУЛТУРНИ ПРОЯВИ

Януари

-Бабин ден –беседа,ритуал пред читатели с участие на акушерката Пенка Иванова.Концертна програма с участие на „Пеещи сърца” при читалището ни./16.01/

-Литературна вечер-130 г.от рождението на Николай Райнов.С участие на Дария Манева-литератор и поетеса и у-ци от СОУ”Св.Св.Кирил и Методий”.

- Литературно четене по повод 15 г.от смъртта на Йордан Радичков с участие на актрисата

Елена Кабасакалова.

-210 години от рождението на Чарлз Дарвин-презентация пред ученици от горен курс на ЧУ”Дружба”.

Февруари

-„Велик и безсмъртен”-среща-разговор с АННА ИЛИЕВА-историк в ЦПК/пенс.клуб/

- „С идеите на Левски в сърцата”-литературна вечер пред членовете от централен пенсионерски клуб.Присъствуваха 80 души.Лектори: Надка Ибушева и Елена Хайтова.

-„За свята и чиста република”.Литературно четене на произведения за Левски пред у-ци от ЧУ”Дружба”.

-Представяна книгата”Върхът Данов” от Никола балабанов съвместно с дружеството на пловдивските писатели.

-Тематична изложба на книги”Освободителната епопея в литературата”

-„С идеите на Левски в сърцата”.С ученици от „П.Берон” Беседа-разговор с водещ Светлана Пенкова.

-Ерих Кестнер и неговите най-четени романи за деца послучай 120 г.от рождението му.

Март

-„Трети Март-българският ден”.среща и беседа с ученици от 1 клас/ОУ”Д-р П.Берон”.

-Отбелязване на 1 март-ден на самодееца.

-„Жените велика сила”- беседа от библиотекар и концерт пред възрастни читателки на библиотеката.

-Благотворителен базар на мартеницата.

-Мартенско утро.Беседа от библиотекар в народна носия и помощничка Мартенка пред ученици от 1 клас на „П.Берон”.

-Трети март-беседа от Анна Илиева в централен пенсионерски клуб.

Април

„Из сенките на стария град”-Среща-разговор с историка Владимир Балчев в центр.пенс.клуб.

-Великденско детско утро./ с беседа,песни и стихотворения/с ученици от 3 клас на ОУ”Д-р П.Берон”.

-„Да посрещнем празника с настроение”-изработване на великденска украса с ученици от ЧУ”Дружба”

-„Велик ден е!!!”-беседа с музикална програма.

-„Деца,цветя,яйца-празник”-куклен спектакъл на театър”Слънчо”пред ученици от трите първи класа на ОУ”П.Берон”.

-Великден-обичаи и символи.Беседа от библиотекар и изработване на великденско зайче с Лина /с ЧУ”Дружба”/

-Пролетни празници обреди и традиции „-изложба на литература.

-Всички букви зная,мога да чета”-празник на буквите със стихове,песни, гатанки от от у-ци от”П.Берон”.

-„Епопея на безсмъртието април 1876”-тематична изложба в библиотеката.

-Ден на Земята- 22 април.Беседа с демонстрация на минерали и полускъпоценни камъни от Тихомир Шопов пред ученици от трети клас с класен ръководител г-жа Ганева.

-Изложба от литература ,полускъпоценни камъни и минерали.

Май

-9 май-Ден на Европа”/изложба от книги/.

-Гергьовски обичаи-беседа в клуб”Български традиционни празници,обичаи и вярвания”към НЧ”Хр.Г.Данов”.

-Нощ на литературата/лит.вечер-четене на съвременни текстове от европейски писатели,послучай Денят на Европа/

-Литературно-музикална вечер.Представяне на новата книга на поетесата Дима Политова.

-Литературно четене във връзка с професионалния празник и седмицата на българската книга.

-Маратон на четенето с ученици от 2 клас на ОУ”Д-р П.Берон”с класен ръководител г-жа Ганева.

Юни

-1 юни Международен ден на детето- детско утро пред библиотеката с ученици/”П.Берон”/

-2 юни.Ден на Ботев и загиналите за свобода и независимост на България-беседа в централен пенсионерски клуб с Анна Илиева.

-„Творете ръчички”-работилничща по проект”Твоят час”с ученици от 2 клас от ОУ”Д.р П.Берон”.

-110 години от рождението на Димитър Димов.Тематична вечер с читатели на библиотеката.Разговора води литераторката Марияна Мирчева.

Юли

-Откриване на лятната читалня-традиция от 2017 г.с работно време от 9.30 до 12 часа.

Освен периодика и детски книги се предлагаха и забавни игри на издателство”Клевър бук”.

Посетена е от читатели и жители на квартала,най-вече от деца и пенсионери.

Буккросинг зона

Оформена във фоаето на библиотеката с книги ,нови и дарени от читатели.Всеки посетител може да си вземе желаната книга и да предостави своя.

Забавни игри с изданията на”Клевър бук”при посещението на деца от иновативна лятна занималня”Мечта”.

Август

-Двудневно посещение и закуска в библиотеката на участници в международен младежки проект за изкуство”Единство”O.K.E.V- Подсдам,Германия и фондация”Огънят на Орфей” с беседи от Евгения Тагарева-ръководител на фондацията,художничката Събине Рейч и Ева Ковалски.Беседа за Кирило-Методиевото дело и запознаване с библиотеката от Светлана Пенкова-библиотекарка.Библиотеката е партньор по проекта.

Октомври

-„Поетите и Пловдив”-литературно четене,по случай деня на поезията с дружеството на пловдивските писатели.

-„Съвременни будители”с актьори от куклен театър „Слънчо” по случай празника на народните будители.пред ученици от”П.Берон”2 клас.

-„За вас,будители народни”-викторина с ученици от 6 клас на ЧУ”Дружба”със специалното участие на отец Пантелеймон,който говори за живота и делото на св.Климент Охридски и неговите ученици.

-„Помни своя род,език и история”изложба на библиотечни документи.

-„Светлина,светлина ни е потребна”с ученици от 4 клас на ОУ”К.Честеменски”.

Ноември

-Съвременни будители”детско утро и беседа от библиотекар пред деца от ДГ”Зора.

-„Неделник”-първата българска печатна книга- беседа от библиотекар придружена с показване на едно от ранните копия на книгата,което читалището притежава,във връзка с 280 г.от рождението на Софроний Врачански.

-125 г.от издаването на романа”Под игото”на Иван вазов.Среща-разговор с читатели по повод съвременното издание на романа:мнения и спорове.

-„Въведение Богородично и ден на християнското семейство”/разговор за празника,музикална програма от”Пеещи сърца”при читалището,поезия пред членовете на централен пенсионерски клуб.

-Ден на семейството с беседа от отец Пантелеймон пред ученици от 4 клас на ОУ”Д-р П.Берон”.

-Партньорство по проект Хоров склад на фондации”Огънят на Орфей с председател Евгения Тагарева и”НЕОТОН България”с ръководител Таня Маринова със специалното участие на школата по изобразително изкуство с преподавател Мария Катилева.Изработване на светещи фенери от екологични материали.

Декември

-Традиционен Благотворителен коледен базар на ръчно изработени сувенири и картички.

-„Непризнатият,непокорният неспокойният Вапцаров”-литературна вечер послучай 110 гот рождението на Вапцаров.

-„Най-чудната Коледа”---представление на театър”чар” по приказки на Туве Янсон пред ученици от трите първи класа на ОУ”П.Берон”.

-Творческа работилница с Лина и ученици от ЧУ”Дружба”.Изработване на коледна украса с декупажна техника.

Партньорства по проекти

1.”Буквите –сила и вдъхновение” .Разработен съвместно с Фондация”Огънят на Орфей”,чиято цел е да стимулира гражданското участие и принос в програмата на Пловдив-Европейска столица на културата 2019.

2.Поетите и Пловдив”съвместно с Дружеството на пловдивските писатели.

3.Международен младежки проект за изкуство”Единство”-Потсдам,Германия.

4.”Твоят час”работилница творете ръчички.

5.Проект” Хоров склад „на Фондация”Огънят на Орфей и Неотон България.

Спечелени проекти

1. Първа сесия на проект на Министерството на културата”Българските библиотеки-съвременни центрове за четене и информираност”.
2. Втора сесия на проект на Министерството на културата „българските библиотеки-съвременни центрове за четене и информираност.”

ЛИТЕРАТУРНО-МУЗИКАЛНА ШКОЛА

Дейността е насочена към:

-участия в музикални конкурси за деца

-участия в концерти на читалищно и градско ниво

-редактиране на младежко творчество

На 18 април клавирно дуо Елица Стоицева и Ивелина Томова представиха класа по пиано на Благотворителен концерт в подкрепа на млади таланти.

Учениците от класа по пиано изнесоха два великденски концерта,посветени на предстоящия християнски празник.На 22 април по-малките ученици концентираха пред препълнената библиотека на читалището и създадоха неповторима атмосфера.

На 23 април пианистите гостуваха в Евангелска съборна църква с индивидуални и ансамблови изпълнения.

На 24 април в зала”Съединение”се проведе пролетния концерт,организиран от Общински читалищен съюз към Пловдивските читалища.Дуо Елица Стоицева-8 годишна и Ивелина Томова-10 годишна достойно представиха музикалната ни школа.

По традиция на 2.юни школата участвува в 19-тия Национален конкурс”Милчо Петров”,организиран от НЧ”Шалом Алейхем”П-в.

Бяха спечелени 5 медала: Първа възрастова група-Елица Стоицева-сребърен медал

Втора възрастова група-Евелина Томова-сребърен и Кевин Хуарес-поощрение. Трета възрастова група-Никола Начев-сребърен медал

Клавирни дуети-Елица Стоицева и Ивелина Томова-златен медал

Демира Христова и Румяна Начева-сребърен.

Всички участници донесоха награди за любимото читалище, а Школата бе отличена с грамота за активно участие в конкурса.

На 17 юни се състоя годишния заключителен концерт в библиотеката,който показа отличните постижения на цялата школа и израстването на младите таланти .

На 22 и 23 юни ученици от класа по пиано се представиха в 15-ия юбилеен Национален фестивал-конкурс на Школите по изкуства,организиран от Читалище”Хр.Ботев”-П-в.

Всички участници бяха отличени както следва: Елица Стоицева-второ място/1-ва възр.група/

Ивелина Томова и Йордан Хънтов -трето място/2-ра възр.група/

Никола Начев-трето място/3-та възр.група/

Клавирни дуети-Елица Стоицева и Ивелина Томова-първо място

Благовеста Кънчева и Мария Иванова-сребърен медал

На 13 септември в Евангелска съборна църква се състоя музикално-поетичен рецитал”Звуци от безкрая”-презентация на сборник с авторски композиции за пиано от авторката Евгения Тагарева и приятели.

Дейността на младите литературни таланти бе съсредоточена най-вече към откриване на таланти сред по-малките и редакция на техни творби./Демира Христова-10 г.,Яня Панова.12 г.,Виктория Иванова-13 г.,Владимира Раднева-12 г.,Катя Данова-16 г.,Анаид Асенов-18 г.

Някои от тях,както и деца от страната взеха участие в творческия литературен клас на Лятна Академия”Огънят на Орфей”-2019 в гр.Разлог от 8 до 14 август.

ШКОЛА ПО ИЗОБРАЗИТЕЛНО ИЗКУСТВО

Тя се ръководи от художничката Мария Катилева и отчита успешен брой курсисти-около 35 деца.Политиката в школата е групите да са малки с оптимален брой,което позволява на ръководителя да наблегне на индивидуалния подход и лично отношение и внимание към всеки ученик.

Обучението обхваща: класически форми на рисуване и живопис,изграждане на светлосенки,движение и състояние,обем и материалност,типаж,композиция и др.

Основно внимание бе отделено на подготовката за кандидатствуване в специализирани училища по изкуства.Двама ученици са приети в математическа гимназия-паралелка по графичен дизайн,четирима в художествената гимназия и едно дете в гимназията по сценични и екранни изкуства.

Школата подготвя и ученици,кандидатствуващи във ВУЗ и профилирани гимназии.

За всички постижения се излагат рисунки в ателието,обособено и като малка арт-зала.

По-изявени курсисти са Мирела Костова,Денис Пенчев,Мария Абрашева,Мария Вълчанова и др.

ШКОЛА ПО МОДЕРНО ПЕЕНЕ

Функционира от м.ноември 2018 г.и се ръководи от Венера Манчева с 13 ученика.

През годината децата взеха участие в редица мероприятия,престижни конкурси и фестивали,както следва:

МЕЖДУНАРОДНА МУЗИКАЛНА АКАДЕМИЯ „Нота по нота”-грПазарджик.

Национален конкурс”Диана глас” гр.Ямбол/трето място-бронзов медал/

Златен медал и награда”Откритие на млад талант” от Балкански шампионат по фолклор„Жива вода”-гр.Хисар.

Музикален конкурс”Дъга над Клептуза”-гр.Велинград.

Специален диплом за”Сложна интерпретация на песен”от Младежки фестивал за театрално,танцово и музикално изкуство”Рошавата котка 2019”гр.Пловдив.

Две участия в музикален конкурс”Песенна палитра- Карлово и 9-ти световен шампионат по фолклор в гр.Несебър и КК”Слънчев бряг”.

Участие в концерта за 24 май,организиран от Общински читалищен съюз П-.в и в Евангелска съборна църква,съвместно с класа по пиано на Евгения Тагарева.

Школата подготви кандидат студенти за специалността Поп и Джаз пеене в АМТИИ-П-в и НБУ София.

ШКОЛА ПО КЛАСИЧЕСКА КИТАРА

Ръководи се от китариста Иван Тосев.Участие бе отразено в Пролетния концерт в зала”Съединение”на който се представят музикалните школи от пловдивските читалища с организатор Общ.чит.съюз.

ВОКАЛНО-ИНСТРУМЕНТАЛНА ГРУПА”ПЕЕЩИ СЪРЦА”

С ръководител Румен Ковачев завърши с ползотворна дейност от 11 изнесени програми,сформиране на нови дуети/Румен Ковачев и Надежда Иванова/,/Софка Паскалева и Румен Ковачев/

Групата се поднови с нови хора ,авторски песни с текст и музика. Ето някои участия на групата:Бабин ден и Осми март в читалището. В програмата се включиха новите дуети - Румен Попов-тарамбука и Румен Ковачев,както и изпълнение на” родопска сюйта”от Иван Дурев.

През м.март бяха реализирани три участия-ДНА,читалище”Хр.Смирненски,кв”Коматево-ч-ще”Ив-Вазов”/празник на любителското художествено творчество/

Участия в съвместни прояви на библиотеката с пенсионерски клуб при район Централен.

Ден на възрастните хора в ДНА през м.октомври и коледен в читалището.

Активност проявяват с авторските си изпълнения от стихове Веселина Здравчева,Вера Кушева,Ани Харитева.

ТЕАТРАЛНА ШКОЛА-за ученици.Нова форма от м.ноември тази година.Ръководи се от актрисата Елена Кабасакалова.Провежда се в базата на училище”П.Берон”. Тенденцията е следващата година тя да прерасне в школа.

КЛУБНА ДЕЙНОСТ

Според интересите на желаещите действуват следните форми:

1 КЛУБ” ПРИЯТЕЛИ НА КНИГАТА” .Посещава се от у-ци от у-ще „Д-р П.Берон”и се ръководи от Виолета Ганева и Светлана Пенкова.Дискусиите обхващат отбелязване на бележити дати на автори по учебната програма и информация за неизвестни факти от живота им.

2.”За още по-вълнуващи летни приключения с любимите книги и игри”-в лятната читалня.

3. ТВОРЧЕСКА РАБОТИЛНИЦА

С „Лина арт” с ученици

4.Творческа работилница за декупаж,квилинг и други техники с ръководител Радка Велева.

5. КЛУБ ЗА СЪХРАНЕНИЕ НА БЪЛГАРСКИТЕ ТРАДИЦИИ

Ръководи се от Анна Илиева- историк.В сбирките най-активно се включват и библиотекарите Ибушева и Пенкова с нужните материали от библиотечния фонд.

В обособената зала,оборудвана с реквизити и предмети от бита е изнесена информация за българските празници и обичаи през годината.

Материална база

Тя е в сравнително добра форма,но не престават непрекъснатите грижи по нея.В резултат на подпочвени води извън сградата при силни и продължителни валежи се наводняват две от избените помещения,които се ползуват за репетиционна дейност.Това налага преустановяване за известно време на работата и преместване на инструментите в съседни помещения.

Председател: Б.Станоев

НАРОДНО ЧИТАЛИЩЕ”Хр.Г.ДАНОВ - 1904 г”

бул.”Шести септември” 128, тел:032 643986, 0885124781

**ПЛАН**

за развитие на

НЧ”Хр.Г.Данов-1904 г” през 2020 г.

През 2020 г. читалището ще продължи дейността си като културно-информационен център на територията на район Централен.

Функциите на библиотеката са в отговор на основната цел – да осигурява на всички читатели желаната от тях актуална и бърза информация, да съдейства чрез универсалността и достъпността на фондовете си за развитието и формирането на жизнени позиции във всички измерения на културата, науката, общественото устройство и управление на всички равнища. Провеждане на качествени културни прояви,честване на бележити дати,срещи с творци и отбелязване на значими събития.

**І. БИБЛИОТЕЧНА ДЕЙНОСТ**

Библиотеката през 2020г. да бъде посредник между информацията и потребителите и да работи за утвърждаването й като обществен,информационен и културен център.

**Водещи инициативи:**

1.Насърчаване на четенето чрез специално внимание към децата.Развиване на поредицата”Час в библиотеката”,”Творческа работилница” и включване на нови иновативни методи за привличане на читатели от всички възрасти.

2.Специално внимание към постоянното обновяване и обогатяване на библиотечните колекции с традиционни /книжни/ и други носители на информация.

3.Активно участие със свои инициативи и дейности в „Маратон на четенето”/20-30 април/и Националната библиотечна седмица /10-15 май/.

4.Участие в проекти и програми.

5 . Продължаване на добрите традиции в културната дейност и включване на нови форми.

**II. Културна и образователна дейност**

В осъществяването на мероприятията от културния календар ще продължим контактите

с училищата „Д-р Петър Берон”,ЧУ”Дружба”

СУ „П.К.Яворов”,Фондация”Огънят на Орфей”,Дружество на Пловдивските писатели.” и други пловдивски творци и организации.

**м. януари**

1.Литературна вечер по случай 125г. от рождението на Гео Милев /1895-1925/ български поет, преводач, художествен историк и издател.

2. Среща с клуб „Яворови почитатели”по случай 142г. от рождението на П.К.Яворов.

3.Честване на Бабин ден-концертна програма. Обичаи и традиции.

**м. февруари**

1. „С идеите на Левски в сърцата ”-беседа по случай 147г. от обесването на Васил Левски
2. Литературно четене на стихове за любовта и виното съвместно с Дружеството на Пловдивските писатели

3. 100г. от рождението на Леда Милева /1920-2013/ автор на стихове и пиеси за деца.

4”По пътеките на Апостола”-беседа от библиотекар и среща-разговор с Елена Хайтова в централен пенсионерски клуб.

**м.март**

1.Детско утро в библиотеката”Тази пъстра мартеничка ”с изложба от ръчно изработени мартеници от ученици/”П.Берон”.

2.Беседа по случай Националния празник на България 3 март.

1. Литературно четене на стихове от български и световни автори посветени на майката и любимата/ по случай 8 март/

4.Забавно-увеселително тържество в чест на осми март

1. 130г. от рождението на Чудомир /1890-1967/, български писател хуморист.

**м.април**

1.”Ден на шегата”-четене на хумористични произведения за деца от автора –Борислав Ганчев

2. „Деца, цветя, яйца, празник”- обредни яйца и беседи, свързани с Лазаровден и Великден. Изработване на сувенири за Великден.

3. 50 годишнина от отбелязването на деня на земята.

” Да опазим планетата земя”-беседа и демонстрация на рядка колекция от минерали,скъпоценни и полускъпоценни камъни.

4. 215г. от рождението на Ханс Кристиан Андерсен /1805-1875/ датски писател на детски приказки.

1. 1135г. от смъртта на Св. Методий –славянски първо просветител, политически и културен деец.
2. четене с ученици.
3. Среща с Елена Хайтова и представяне на новата й книга.

**м. май**

1.Детско утро на открито „Здравей лято”с изпълнения от музикалната школа при читалището и ученици от ОУ”Д-р Петър Берон” и „П.Кр.Яворов”

2. 11 май професионален празник на библиотекарите-Да върнем децата към книгите.Срещи с ученици от ОУ”Д-р Петър Берон”

3. 135г. от рождението на Николай Лилиев /1885-1960/ български поет

4..„Маратон на четенето”- млади поети от литературната школа при читалището представят свои творби пред слушатели.

5.Среща с писателката Иванела Самуилова

**м.юни**

1. Творческа вечер „Словото на младите” съвместно с фондация „Огънят на Орфей”

1. Активно участие в инициативата „Пловдив чете”
2. 170г. от рождението на Иван Вазов /1850-1912/, български поет, писател и драматург.

4. 120г. от рождението на Антоан Дьо Сент Екзюпери /1900-1944/, френски писател- с ученици от частна занималня”Мечта”

**м.октомври**

1.”Всички букви зная, мога да чета”-конкурс по четене за децата от 2 клас на ОУ”Д-р Петър Берон”

2. Посещение на къщата-музей Христо Данов

3. 165г. от началото на организираното книгоиздаване в България, поставено с отпечатването на календарче „Старопланинче” на Христо Г. Данов /1855/-среща-разговор с Анна Илиева.

**м. ноември**

1. „За вас, будители народни”- отбелязване на Ден на народните будители

1. „ За теб мили роде…” изложба от детски рисунки по повод Деня на будителите

3.Ден на християнското семейство в слово ,музика и стихове

4. 140г. от рождението на Йордан Йовков /1880-1937/ български писател и драматург.

**м.декември**

1.”На Коледа стават чудеса”-символиката на зимните празници

2.Традиционен коледен благотворителен базар

3. Весели приказки за Дядо Коледа с театър в библиотеката

**ІІI Любителско творчество**

Функциониращия любителски състав- вокално-инструментална група”Пеещи сърца”с ръководител Румен Ковачев ще разнообрази репертоара си и ще се включва активно в проявите на читалището по повод честване на бележити дати и годишнини: Бабин ден, Осми март,Първа пролет,Коледа.

Съставът ще откликва на покани от:

обществени организации , домове за стари хора.,централен клуб на пенсионерите и др.

**ІV. ШКОЛА ПО ИЗОБРАЗИТЕЛНО ИЗКУСТВО**

Основна задача на преподавателката-художничка Мария Катилева за 2020 г.е продължаващото обучение по рисуване,живопис,пластика,история на изкуството.

Ще продължи обучението в ново разкритите секции по рисувана анимация и 3D.

Преподавателката ще акцентира в обучението на второ ниво,а именно:

анимиранe на анимационен типаж ,ходене,бягане и актьорска игра.

Школата по изобразително изкуство ще подготвя кандидати за НАТФИЗ”Кр.Сарафов”.Възпитаниците ще се учат на писане на сценарии за анимационен филм,изграждане на траектория на геометрично тяло в пространството./за тази нова форма на обучение ще работи художника-аниматор Д.Стоилов/

Школата по изобразително изкуство ще извършва подготовка за кандидатстване в специализирани училища по изкуства .

Възпитаниците от школата ни ще участват в изложби в читалище”Хр.Г.Данов”за 1 юни,съвместно с други сродни школи от пловдивските читалища.

**V. МУЗИКАЛНА ШКОЛА - ПИАНО.**

**Преподавател: Евгения Тагарева**

**Школата ще продължи дейността си под професионалното ръководство на Тагарева, с изяви в провежданите читалищни прояви и самостоятелни благотворителни и коледни концерти, както и работа с деца с увреждания.**

- м.март-в читалището по случай честване на осми март.

--м.април –участие във Великденски концерт,организиран от Общински читалищен съюз-Пловдив.

-м.май- Участие в Националните конкурси на читалище”Шалом Алейхем”и читалище”Хр.Ботев”.

-концертна изява на открито пред читалището - среща на музикални таланти.

- заключителен концерт,послучай завършване на учебната година.

- „ Коледни звезди”-коледен концерт през м.декември

**VI. ПОЕТИЧНА ШКОЛА**

**/ученици/**

През 2020г. ще бъде представено творчеството на млади таланти в областта на литературното творчество .

м.август –Творчески литературен клас за деца и младежи в рамките на международна лятна академия за изкуство ”Огънят на Орфей”/13-то юбилейно издание/

м.ноември-Литературни четения на млади таланти -послучай

Деня на народните будители.

**VІI/- ШКОЛА ПО КЛАСИЧЕСКА КИТАРА И МОДЕРНО ПЕЕНЕ**

**Преподавателите И.Тосев и В. Манчева**

**ще подготвят възпитаниците си за активно включване в следните прояви:**

**1.читалищни**

**2.организирани от Общински читалищен съвет-за 24 май и Великден**

**3.Национален музикален конкурс ,организиран от НЧ”Хр.Ботев”**

**4.Конкурс на детските музикални школи с домакин**

**НЧ”Шалом Алейхем”**

**5.Концерт на открито пред сградата на читалището през м.май.**

**6.Участие на учениците по модерно пеене в Девети Балкански шампионат по фолклор и Европейски шампионат в Несебър и Слънчев бряг.**

**7.Коледен пред родители.**

ШКОЛА ПО ЕЛЕКТРИЧЕСКА КИТАРА

Тази нова форма на обучение за ученици с преподавател Даниан Марчев ще популяризира китарното изкуство сред ученици от близките училища и ще участвува в общите прояви на читалището.

**Основна задача в обучителния процес е подготовката на ученици за кандидатстване след седми клас.**

**VIII. Клубове по интереси**

**1.”Приятели на книгата- книгите са само началото..” с ученици от втори клас на ОУ”Д.р П.Берон”.**

**2.”Четенето не е задължение,а забавление”с ученици от ЧУ”Дружба”**

**3”Околна среда и здравословен начин на живот”с читатели на библиотеката.**

**4.”За още по-вълнуващи летни приключения с любимите книги и игри”-в лятната читалня.**

**5.Творческа работилница с Лина арт с ученици**

**6.Творческа работилница за декупаж,квилинг и други техники с ръководител Радка Велева.**

Клубните форми да участвуват:

1. С изложби за осми март и първа пролет
2. Творчески час с ученици за украса на великденски яйца.
3. Постоянна в библиотеката с квилинг и плетиво.
4. Коледна-декупаж върху стъкло и др.предмети.

/Х МАТЕРИАЛНА БАЗА

През летния сезон ще се почистят улуците на покрива и ще се извърши боядисване на кабинетите в избеното помещение.

**X. ОРГАНИЗАЦИОННА ДЕЙНОСТ**

Читалищното настоятелство ще продължи редовния си организационен живот.Годишно ще провежда пет заседания по предварително приет план.

Ще продължи практиката на всяко заседание да се заслушва работата на дадена дейност,чрез писмена информация от самите преподаватели.

При възникнали извънредни ситуации ще се провеждат допълнителни сбирки на читалищното настоятелство.

Председател:

Б.Станоев/